정조 8년 · 목
刑曹啓言。京囚殺獄罪人張漢福獄事。實因旣甚明的。詞證亦爲俱備。則有難輕議於傅生。依前請同推。敎以。殺獄罪人張漢福獄事則亞堂則起疑於屍帳之傷處。原情於正犯之自刎。三堂則以過醉被打。易致昏絕爲言。二說大體略相似。而痕損未必盡合法文。刺頸反露手犯情節。然因其泥醉時相閧。便卽致命。雖謂之邂逅。似非過語。求之法理。傅生不至失刑。漢福身加刑。減死定配。又啓言。殺獄罪人林枝郁更推。更加嚴刑。請期於得情。敎以。大抵江上牟利之輩。粗有富名。行惡無比。侵虐貧殘之氓。故犯剽殺之擧。而隣里之人。莫敢誰何。又從以右袒於檢時。立赤幟於推庭者。往往有之。卽此獄案。可以推知。枝郁富漢也。順乭貧民也。況且枝郁生而順乭死。則隣里之不顧富且生之枝郁。反顧貧且死之順乭。決知其無是理。固不可以干證諸招。有所起疑。而雖以事理言之。憤他人竊米包而打之者。非殺越之變乎。通其第之被惡名而敺之者。歸戕害之科乎。以此以彼。枝郁之爲此獄正犯。不問可知。姑令依前訊推。又啓言。全州府殺獄罪人金明郁獄事。更加嚴訊。期於得情之意。分付道臣。寶城郡殺獄罪人鄭大仁獄事。各別嚴刑。期於輸軟之意。請分付道臣。敎以。金明郁獄事則槪此獄。事關風敎。跡涉妖詐。屢行按査。訖未出場。而致死於五月蒸熱之時。發檢於一望瘞埋之後。則柔軟變爲微硬。四處減爲三庫。雖諉以屍帳之發變。從知獄案之疑晦。年前曺啓中。殺獄自殺獄。罪狀自罪狀云云。不害爲斷此獄之公案。明郁身箇箇考察。嚴刑二次。減死定配之意。先爲分付。寶城郡殺獄罪人鄭大仁獄事則殺獄之法。關係甚重。若使當生者死。則無以追錯決之悔。若使當死者生。則無以慰長逝之冤。此仁人之所矜惻。王政之所欽恤。今此獄案。手勢至凶至慘。決知爲償命之允合獄體。而道狀曺啓。不無參差之端。不能自信。至命更査。到今諸議無甚異同。當初起疑之道伯。亦云如法同推。斷不可已。姑令依前訊推之外。似無更疑。而大抵原其情。非出故殺。誠無疑矣。然則付之生科。不至於失刑也。更令亞三堂出意見論理覆奏又啓言。全州府殺獄罪人朱甲得獄事。另加嚴訊。期於取服。而李長朝則依道啓嚴繩之意。請一體分付道臣。同府殺獄罪人梁時乭獄事。更加嚴訊。期於取服。崔順男等則依道啓嚴治之意。一體分付道臣。同府殺獄罪人申德文獄事。更加嚴訊。期於得情。海南縣印信僞造罪人張得良獄事。獄體甚重。不敢擅便。請上裁。敎以。全州府殺獄罪人朱甲得獄事段。累下行査之命。蓋出於求生必死之意也。始焉隱諱。終又直陳。長朝之供。判作兩叚。最初錄啓。伊後査案。道伯之論。如印一板。朝家於此。雖欲傅輕。其勢末由。依前同推。期於輸款。同府殺殺獄罪人梁時乭獄事則腰帶之纏繞而項無勒痕。松木之揮擲而面有穿孔。縊假打眞。不啻明白。今番覆査。縱出恤刑之意。而道臣論啓。儘有意見。老郞之隱諱。無甚關係。依前同推。期於得情。同府殺獄罪人申德文獄事則。侄女壻而親如親女壻。從娚妹而親如親甥妹。同居一里之村。同耕一坪之田。尋常情好。槪可推知。而所爭者灌水之微事。所詰者語言之薄過。非出故殺。專屬邂逅。京外議讞。可見純同。此等諸獄情。亶合消詳。而但傷痕狼藉。器杖見在。三尺之律。寧或低昂。而第於覆檢狀結辭。如臂木折傷之說。獄官以爲必死之案。朝家則以爲可生之證。何則。木之如臂者誠大矣。人之耳根。雖曰肉少骨多。有非虛㥘處之比。比之如臂之木。堅脆頓異。以此木而當此處。頭則易碎。木則難折。而今其木斷折矣。此豈非打支機之時。以木當木。以至斷折之驗歟。若其耳根處。尤有可以理解者。耳根去背上不遠。而背上支機方受打矣。橫過之勢。延及耳根。致有血瘀微硬。皮膜相雜之境者。斷無可疑。假使如臂之木。眞箇撞着於耳根。則骨綻漏折。血流痂作。必至之勢。豈止於血但成癊。皮但相離。硬但微硬而已哉。況耳根係是速死處。宜乎當下致死。例不得過三日。豈有拕至七八日之久乎。以此推之。德文之打水萬。意專在於支機。可以知之。傷痕在左背後。下手之說。雖不足取信。而支機之相薄折木。耳根之橫受致損。如合符契信乎。獄情之無窮已也。緣情起疑。緣疑核實。畢竟是打支機一事。此不傅生。得無冤乎。特爲減死邊配。海南縣印信僞造罪人張得良獄事。則僞造情節。狼藉無餘。始旣遲晩於同推。末乃變招於考覆。究厥情狀。已極巧惡。其他出沒封止山。威喝浦氓之計。可謂萬。死無惜。此不置法。何以勵他。而但僞造獄。必以印跡之成不成爲斷案。而比如蚓結蘆盡。初不成字。道啓不啻丁寧。則直施一律。有非審克之道。得良則依宣光得例。減死定配。又啓言。平壤府殺獄罪人韓世明獄事。姑爲停刑。以待決末。价川郡殺獄罪人李正白獄事。道啓所論。不無意見。或當爲一分參恕之端。而獄體甚嚴。不敢遽議。上裁焉。龜城府殺獄罪人崔守珍獄事。更加嚴訊。請期於得情。敎以。平壤府殺獄罪人韓世明獄事。世明之斷以爲正犯者。蓋以屍親韓召史之招及看證金允京之供。而今於更査之下。韓召史則受嗾於中興。而金允京則逞憾於世明。而明白納招。則世明之正犯一款。自歸脫空。此獄正犯。非韓則康。而康哥三第兄中。自初起鬧者從之也。中興初招中。末第未到之說。從之今招中。雞鳴始聞云。非但不問先吐。情狀自露。亦見欲巧反拙。掩諱不得。此外允京獄中之酬酢。從之白狗之屠殺。亦一明證。世明則七年栲訊。有足干和。特爲放送。從之則另飭同推。期於輸情。允京則逞憾自服之後。爲從之用意一節。終不盡吐者。極爲狡惡。更令加刑取服。康中興中三等則或嗾囑屍親。或慫慂看證。眩亂重獄者。殊涉痛惡。而兄爲弟諱。容有可恕。竝姑爲放送。韓召史則以爲夫復讎之心。稱以待斗成之來。被九明之挽。而遲遲發狀者。可見都沒省覺。而甘心受族。變幻正犯者。究其用心。是可忍乎。照律定罪。在所不已。而遐鄕無識之村女。不足深責。令道臣嚴刑一次放送。价川郡殺獄罪人李正白獄事。以傷處言則血瘀堅硬之痕。不啻昭著。以參證言則琴鄭尹劉之招。無甚差殊。以正犯言則懷鐵鍤之宿憾。逞石磊之猛搗。反復參互。別無疑晦。而經宿再檢。獄體已是失格。汗幕致身。傷處未見忒重。而暑月狗皮之褁。伊日綿衣之着。證人所招。旣甚明的。滿身三十之炙。下血疝冷之症。屍親之供。亦不掩諱。則被敺死中暍死。雖難硬定。而宿疴新傷。一時適會。其在求生必死之道。償命重律。有未可遽議。正白身加刑減死定配。龜城府殺獄罪人崔守珍獄事段。鬪閧殺死之變。旣在於昏黑之時。正犯干連。最難分曉。在太圭道理。爲守珍掩諱。實非異事。而初何心而直傳於其母。後何故而移罪於他人也。道啓所謂急遽之際。不爲子隱。容或無怪。事定之後。推諉正犯。其勢固然云者。誠甚的確。而太圭爲人之父。目見其子之陷於死地。而抑獨何心。忍嚇他人之重財。反誣屍親以受賂者。亦見其獄老生奸。全無忌憚也。雖以白召史言之。爲子報讎之心。顧何間於金同及守珍。而況金同則是隣兒也。守珍則乃近親也。捨却應死之隣兒。挽引無罪之近親者。揆以常情。寧有是理。今番更査之命。實出於求生之義。而參互獄情。似無可恕之端。仍令依前同推。又啓言。朔州府殺獄罪人洪宗淵獄事。係是大辟。臣曺不敢擅便。上裁。而平壤府殺獄罪人朴足古七[亡伊:I-PERSON]獄事。更加嚴訊。期於得情之意。請分付道臣。敎以。朔州府殺獄罪人洪宗淵獄事則不告官而殺人。以其律則至嚴也。對其父而戕子。論其情則至殘。門前荷銃。已判貫一串之心。嶺上燒藥。甘犯抵三尺之誅。成獄槪出難愼。而執捉旣在奸所。淫騙又其雇奴。則乘憤逞凶。不是異事。兵器私用當否。眞所謂挺與刃之何異乎。本夫殺奸夫。勿論之文。亦足爲傍照之端。參酌加刑定配。平壤府殺獄罪人朴足古七[亡:I-PERSON]伊獄事則道伯傅生之見。該曹起疑之論。俱有所據。大抵殺獄決折。不出於情法二字。而原情大過則將無償死之律。持法徒峻則亦非恤刑之義也。此獄則反覆參究。情當掩法。槪其年則穉兒也。其時則深夜也。逢捽髮驅逐之怒。逞擲枕憤毒之氣。若謂之無心則未也。平日旣無宿憾。爭端又是微事。主客之情素厚。少長之分自別。寧惜一席之借地。冒犯漆夜之行凶。由前由後。決知出於無知妄作之科。不可以證案之之已成。有所持疑。加刑一次放送。又啓言。平壤府殺獄罪人康貴同獄事。各別嚴刑。期於取服。而同府殺獄罪人朱達海獄事。更加嚴刑。期於得情。江東縣殺獄罪人韓必周獄事。更加嚴刑。期於得情。成川[府:I-LOCATION]殺獄罪人金贊伊獄事。更加嚴刑。期於取服。同府殺獄罪人金於仁者獄事。更加嚴刑。期於得情。龍岡[縣:I-LOCATION]殺獄罪人金音東獄事。更加嚴刑。期於輸款。价川郡殺獄罪人金連夏獄事。更加嚴刑。期於取服。雲山郡殺獄罪人朴丁采獄事。更加嚴訊。期於得情之意。請分付道臣。敎以。平壤府罪人康貴同獄事。已同之致命。專由於貴同之鎌斫。而初招再招。乍吐旋吞。終始推諉於大成之誤認者。本律之外。又犯傷倫之罪。成獄償命。無容持疑。而殺獄事體。至嚴且重。實因雖分明。而必待詞證之具備者。制法之意。豈亶然哉。如是而後。始可以重人命而服民志故也。今此貴同。雖曰獰頑凶悖之人。亦具秉彝。則打其婦而不恭於其親。怒於人而移及於其兄者。若非表性之故。則決是泥醉之致。其起鬧委折。下手光景。詳細盤問於參看證左然後。可以得其情實。而此獄明證。屍親外只是林召史及尊位里正等招。而林女則聞諸一村諸人。面任則曰雖未目見而一洞諸人俱會云云。覆檢結語。至以一村公議。勒爲斷死之明案。所謂一村之人。初不捉來取招。只憑林女一言。遽然成獄。揆以讞獄之體。得無虛疏之甚乎。初覆檢官。竝從重推考。而雖以其時道伯言之。狀題中有曰。此非過失殺傷。明是有意故刺云云。旣不窮詰其本情。則道伯亦何以知其必然乎。臆決之失。亦不可無警。當該道臣推考。大抵罪犯自罪犯。獄案自獄案。不可以似此疏漏之獄案。置之錄啓。更令道臣另行按査。仍令具意見狀聞。同府殺獄罪人朱達海獄事則殺人之擧何限。而未有如刃刺之慘。苟非必報之讎。難忘之怨。則袖裏霜刃。是容易可試之物乎。達海與遇文。以誼則瓜葛之好也。以情則蔥竹之舊也。里巷追隨。初無讎怨之可言。則以執䯻之細憾。而判拔劍之凶謀者。此誠理會不得處。細究達海之招。則且不無一二句語之矜㦖者。轉醉來鬪。認刀爲木云者。盡出眞境也。誤刺親朋。惟願速死云者。可見良心也。然則當初下手。決知非戲則醉。非醉則誤也。三尺至重。不可以非我挺也。曲加寬貰。旣以醉戲誤三者。執成此獄之左契。則刺之者雖渠。而所以刺之者。卽醉也鬪也誤也。有一於此。尙可傅生。況兼三者乎。觀於屍帳。傷處之不在要害。而益驗其初無欲殺之心。以是原怨之論屍親言之。無妄之失。隣里憐之。然而償死有非王政之所忍。令道臣更加詳査。出意見論理狀聞後稟處。江東縣殺獄罪人韓必周獄事段。此獄與平壤朱達海獄事。刃刺則一也。承款則一也。達海之置諸生科者。槪在法則當誅。而參情則當貰故耳。至若此囚。對毋肆惡情理則絕悖而無倫。打夢行凶供語則求說而不得。拔刃於其母之前者。遑責乎刺人乎。卽此一款於渠斷案。含憾有無。不必更問。連加各別期於斯速考覆。成川府殺獄罪人金贊伊獄事。則擧石打窓。似是因醉之擧。認虎刺人。旣非有心之事。觀於渠之輸款。足驗良心之不泯也。事在深夜。除非同宿之天德。隔隣之三采。則看證無人。且平日之有嫌無嫌。終無究得之路。則成獄幾年。將有瘐死之慮。此等獄事。合有參究之道。令道臣更査狀聞後稟處。同府殺獄罪人金於仁者獄事。則額角卽速死之處。憤頭無戲打之理。則奪錢揮檠。已有賣糖兒之招。作餠付面。莫掩約馬人之供。況卽逃之擧。自服之說。渠之斷案。渠所自判。雖欲以滅火口吹折板跳壁等說。百計粧撰。益其其見窘遁。末後推諉之供。尤萬萬不成說。究厥情狀。尤極巧惡。加刑取服。在所不已。龍岡縣殺獄罪人金音東獄事。踢脇非止一次。隕命又在翌日者。看證李太柱卜永等之招。不啻丁寧。則渠雖欲發明得乎。奪錢之後。常懷荷杖之心。裂衣之時。益激擲鞋之怒。舊憤新憾。用意故犯。明若觀火。償命一款。無容更議。姑令依前同推。价川郡殺獄罪人金連夏獄事。則此段出於姻婭至切之間。而侄女作屍親。兄嫂爲看證。此誠前後殺獄所罕見者。而以一牛而殺人。傷痕若是狼藉。詞證若是明白。連夏可謂見牛而不知有姻親者矣。拳敺膝搗無辭。而獨於足踢一款。抵死牢諱者。槪知其實因之在於足踢。故寧發敺搗之說。而足踢則決不足首實故耳。獄老生奸。情狀巧慝。雖非足踢一事。敺搗殺人之罪。渠烏得免乎。以此添問目。加刑得情。雲山郡殺獄罪人朴丁采獄事則詞證之不實。未有若此獄。仰合面傷處。雖甚夥多。渠旣自顚於鐵磧堆積處。則不可但以被打論。至於腦後作孔。尤可見光觸之明證。獨脚跟傷處。必是兩足合結之致。而脚跟非要害之地。則不足以爲致命之因也。看證諸招。雖曰正犯之切隣。或率下含怒合結等語。亦出於其招。則其非專事掩覆。可以推知。一店之顏情旣厚。升米之事端至微。雖或憤頭下手。豈有用意猛打之理乎。由前由後。決無有付輕之端。參酌定配之意分付。又啓言。尙州牧殺獄罪人金兌寶獄事。依道啓嚴訊取服。取招各人。則別無更問之端。竝卽放送之意。請分付道臣。敎以。慶尙道尙州牧殺獄罪人金兌寶獄事則獄老奸生。東撈西摸。竝與四年。率蓄之妾。而歸之於䵝昧難明之科。强欲圖生於必死之地者。究厥情狀。極爲狡惡。有三兌寶之妾父。而貴乭卽有三之子也。在有三之心。似無愛憎於子女之間。有何扶抑於殺活之際。隔籬之介不直招率去之由。同堂之先兄庭應亦證推濟之狀。到此有難輕議次律。兌寶身姑爲依前同推。仍令道臣更考文案。旁探物情。如有可疑之端。無待更詢。卽具意見狀聞事。竝以分付。殺獄文案。何等至重。而正犯之名。換書他字。太失照管。不可無警。該道臣推考。取招各人等放送事。依回啓施行。又啓言。延[昌:I-LOCATION]日[寧:I-LOCATION]縣殺獄罪人金卜太獄事。實因旣如是涉疑。詞證又如是不的。若使一味加刑。終至瘐斃。則抑恐有違於欽恤之道。上裁。而慶州府殺獄罪人崔應天獄事。一味加刑。恐違審克之道。上裁安[金:I-LOCATION]東[山:I-LOCATION]縣[郡:I-LOCATION]殺獄罪人黃行龍獄事。獄體至嚴。人命且重。臣曹不敢擅便。上裁。昌原府殺獄罪人南太鵬獄事。更加嚴訊。期於取服之意。請分付道臣。敎以。慶尙道延[迎:I-LOCATION]日縣殺獄罪人兪景基獄事則此獄已徑三檢。而初覆兩檢。則皆以被搗懸錄。而不行四檢。遽然完決揆。以獄體。已極疏漏。所謂看證。只是斗奄進一人。以膝搗足踢之說。終始立證。而餘皆以不知納供。此不過傭雇右袒之說。本不足以此憑信。叔侄爭死。可見倫彝之不泯。首從遽分。亦屬刑政之倒置。實因旣如是不明。詞證又如是不備。則宜當有參恕之論。參酌定配。昌寧縣殺獄罪人金卜太獄事則此獄成獄。專以腹下傷痕之硬如石。執爲被踢之明證。而初檢之堅硬。覆驗則變而爲柔軟者。已涉疑訝。大抵凡事。不出常情之外。遐土人心。雖曰蒙昧。亦具一段秉彝。則豈於父子夫婦之親。不念雪冤之圖。徒事立幟之計乎。自官行檢之後。急於私和之免罪。雖以添痛等說。曲爲䌤彌縫。而當初被踢之不重。足可知。李性甲招中。旣言其坐踢之實狀。而又以近於戲謔爲言。則想像光景。尤驗其元無欲殺之心。道啓之斷以因敺添傷。儘有意見。加刑一次懲勵放送。慶州府殺獄罪人崔應天獄事則竹杖木杖。相距不遠。二打三打。首從不明。而金致燁則以干犯酌配。應天則尙今滯囚者。未知十分的當。肩胛非要害之地。吐瀉卽危急之症。則中路驅迫。因病致命。亦不是異事。然而仍推殊乖愼庶獄之義。參酌定配。大抵驛屬豪橫。莫如近日。憑藉官令。誅求村民。威脅之不足。至於結縛而敺打之。往往有似此殺變。而爲郵官者。初不察戢。事在久遠。姑不欲追究。而來後萬有一此等侵漁之弊。當隨現別樣論勘。不飭之道伯。亦難免其罪。以此意一體嚴飭諸道。安東縣殺獄罪人金驗尙獄事則語其情則結縭之初也。問其事則漚麻之微也。不勝訕庭之憤。縱有語屋之擧。而被打則無執捉之贓。自縊則有髣髴之痕。不可以疑似之跡。勒成重案。腦後之痕。不過柔軟。命辰之供。自歸誣罔。則血杖血衣。便沒下落。亦不足執此爲說。娶妻卽所以孝養其親。而今也不然。不徒不順於其夫。又從以辱及其舅。則爲其夫之心。憤痛怵惕。當如何哉。縱使驗尙。乘憤猛打。因此致命。猶當有原情之議。杖驅之說。初不眞的者乎。大抵毋論爛傷死被打死。自縊死勒縊死。金女之死旣。在於與其夫言詰之後。則謂之由我死可也。直歸之於故殺之科。則恐非審克之論。依道啓參酌決處之意分付金山郡殺獄罪人黃行龍獄事則此獄傷痕。旣以腎囊贅肉爲致命之因。而腎囊足踢。旣是行龍之所爲。則行龍之爲此獄正犯。烏可已乎。成獄償命。在所不已。是乃腎囊卽要害必死之地。而往來於越境之遠。拖到於旬餘之久者。已違律文所載。而常漢之被人敺打者。必運置於見打人之家。便成不易之規。則屍親之不干行龍家。而擔置於貴太家者何故。以徧被行龍之踢打。有所遺言於其妻。是乃摘奸將校問病時。則只說貴太處被打之收。而不言行龍二字。此又何故。道啓中四條起疑。雖甚的確。外此違端。節節疑晦。大抵旣解旋縛。卽常情之難測。其首其從。不可遠獄之遙度。而貴太則罪止刑放。行龍則尙今訊推。有乖罪疑之義。亦爲間十日加刑二次放送。昌原府殺獄罪人南太鵬獄事則。此獄與安東金驗尙獄事。略相髣髴。而驗尙之傅生。槪因情有可原。跡無明執故耳。此獄則抹木一打。輸款爛熳。腰脇兩邊。傷痕狼藉。國有三尺。理難容貸。若以東月之平日罪惡。殺之無惜。爲一分寬恕之端。則此後夫妻之反目者。處之無難。而夫殺妻之律。將無所施。不料執法之地。有此傅輕之論。然有司曰可原。朝家何必膠守初見。嚴刑三次。減死絕島定配。又啓言。漆原縣殺獄罪人鄭旕[㗡:I-PERSON]奉獄事。令道臣親執詳査。論理啓聞後稟處。丹城縣殺獄罪人鄭德才獄事。各別嚴訊。期於取服。慶州府殺獄罪人崔柱敦獄事。依前同推。期於輸款之意。請分付道臣。敎以。漆原縣殺獄罪人鄭旕[㗡:I-PERSON]奉獄事則屍帳許多傷處中。心坎血暈圍圓長七寸三分者。當爲致命之傷。而覆檢則曰微硬。初檢則不曰微硬者。誠如卿等起款。鄭命之納拜之說。旣發於屍親金召史之招。而初檢官。則稱以諸供中元無命之之名字。而分疏於營題之下。金元守打頰之言。又於正犯鄭㗡奉之供。而覆檢官又不取招。以此推之。則兩檢狀俱有所失。此外又有可疑者。凡爲殺獄參證者。莫不厭避隱諱。至於再招三招之後。始乃不獲已略陳事實。而擧皆糢糊爲說。遷就其辭。苟非平日嫌怨。則不欲顯然作隻者。誠以人死生判於其一言故也。此獄參證金乭夢金相右吳奉太鄭命之等。捉身立證。太過分數。不曰一踢二踢。而必曰三踢。四人之招。如出一口。實狀設或如此。外面殊涉傷巧。以傷處則或曰硬或不曰硬。以干連則應問而不問。以參證則象口雷同。略無留難。大抵正犯行凶情節。非謂有傅輕之端。而只憑疏漏之案。遽然決折。終欠審愼。卿曹更査之請。儘有意見。依回啓施行。丹城縣殺獄罪人鄭德才獄事則。合面傷處之甚於仰面者。可想其執䯻貼地。左右揮擲。以致脊臀偏傷。無異器仗所敺。致命旣在四日。告官又於其前。則正犯償命。更無可疑。初覆檢則無辭自明。同推時則忽地變招者。究厥情節。尢涉狡惡。死後磨戛。如欲移罪於善才。生前敺踢。其將歸咎於何人。以此凶頑之類。不宜一向例推。另飭嚴訊。期於輸情慶州府殺獄罪人崔柱敦獄事則。體無完膚。卽日致命。不待參證。已經款服。其醉不醉。初不當問。跡其行凶。不特情節之至陰慘而已。此外又有寒心者。崔柱敦雖方丁壯。李世太亦非衰老。鬪閧之時。一般泥醉。設令强弱之或異。不宜拳踢之偏被。而解其帶而縛其手。惟意敺打。而自初順受。莫之敢抗。此無他也。平日良民之視土豪。殆甚於猛虎。以致積畏約之漸。至於被縛被敺。而曾不敢誰何。豈特一柱敦一世太爲然哉。土班之戕虐良民至此。而爲長吏者。越視而不之恤。揆以法理。寧有是耶。此等豪橫殘虐之類。決不容一日失刑。另飭同推。期於輸情。又啓言。大邱府殺獄罪人朴守永獄事。更加嚴刑。請期於得情。敎以。朴守永獄事。則實因旣甚分明。致命又非邂逅。磔狗爲眞贓。馱馬作斷案。原其情則似無殺人之意。考其律則難免由我之罪。咬異於踢。臂殊於脅。惜未能趁卽救療。風寒之所觸冒。毒氣之所漸染。呻吟逆旅。因以致死。此一段。道臣意見。亦不無所據。死者之挽冤。雖甚傷惻。生者之償命。亦屬矜悶。況道啓中。倘盡制毒之方。豈有必死之理云者。豈不是斷案此獄之左契。雖宜生科。似不至大失刑。守永身加刑一次。減死定配。又啓言。鳳山郡同推罪人梁有彥獄事。依前同推。期於輸款。同郡囚推罪人朴奉孫獄事。獄體人命。俱係至重臣曹不敢擅便。上裁。載寧郡囚推罪人李厚相獄事。依前加推。期於取服。新溪縣囚推罪人朴春卜獄事。依法同推。期於輸款。信川郡囚推罪人崔特赤獄事。獄事至嚴。人命且重。臣曹不敢擅便。上裁。海州牧囚推罪人姜柱卞獄事。獄體至嚴。人命甚重。臣曺不敢擅便。上裁。文化縣囚推罪人裵弘績獄事。此等罪囚。以其一獄二命。雖或傅輕。而亦不可無別般重勘之道。延安府囚推罪人朱貴接獄事。更加嚴刑。請期於取服。敎以。黃海道鳳山郡殺獄罪人梁有彥獄事。則道伯起疑處。不無意見。而今日纔贖其身。便與他人同論。有傷奴主之名分云者。朝家以爲未必然。大抵曰奴曰主。名分至嚴。雖一日之間霎時之頃。有奴主之名則不償命。無奴主之名則償命。槪其贖前贖後。有不得隨時闊狹故耳。若以道啓爲當。則從今贖奴償命之律。別創放良後。限幾月幾日之文。如有殺越之事。輒考月日之遲速。以判償命之當否。可乎。又或有卽日買取。卽日殺死之擧。亦當援此贖奴之例。置奴之主於償命之律。不可撓者法也。不可屈者刑也。强覓無法之說。終至失刑之歸。則安在其設法愼刑之義也。此囚之如式同推。似無容議。抑有一端合商量者。鳳今。以多年役使之婢。當一時放贖之後。頓忘前日之義。不問故主之病。則前日之恩情。有不可顧。而故主之憤痛。勢所必至。莫以今時能忘舊日者。政是準備語也。況其有彥之敺打。卽由渠兄之指揮。則兄弟之問。奴各有主之說。恐不是着題語。此豈非罪固難赦。情有可原者乎。卿等更加出意見論理稟處。同郡殺獄罪人朴奉孫獄事則被告人奉孫。卽者斤尙親子也。被死人從男。卽者斤尙義子也。從男於者斤尙。稱父稱子。一如奉孫。則父子之義。無所逃於天地之間。而因一稷包之微。至有詬辱之擧。詬辱之不足。恣意下手。轉以至傷胸而出血。雖在行路之人。若具秉彝。則抱腕而憤敺之。況爲奉孫者。雖沒省覺。目擊此狀。豈有尋常看過之理。其所挺身捍蔽。出力擧踢。卽天理人情之可已而不可已者。原初成獄。未知有甚所見。朝家以爲失着。而道伯所引贖典中減死律文。亦未十分襯當。以義子而敺義父。豈或方之於路人之敺傷乎。象魏懸法。風敎爲先。律典有無。初不必援引。奉孫身卽爲放送。成獄時檢官。一竝從重推考。雖以伊時道伯言之。宣化之地。乃反措辭題狀。必欲成獄而後已者。是誠何心。唉彼奉孫。反生發明之計。未卽一一自服。特因遐俗蚩蚩。徒知殺人者死。未暇及於復讎之允合物則。雖在微賤之類。但當成人之美。何必深責而求備。以此以彼。伊時道伯事。疎妄極矣。當該監司李敬養推考。載寧郡殺獄罪人李厚相獄事段。比鳳山朴奉孫。縱或差殊。比平山鄭大元。無甚彼此。推以情理。參以事勢。有十分可恕之端。無一毫必死之罪。爲其子者。見其母之與人相閧。推擠之顚仆之。如不急急趕到。急急挽救。則豈可謂之有人理有至情哉。若其憤氣之所沖發。怒拳之所撞着。或敺或踢。不能自止者。固是勢所然之事。而今若以毒敺猛踢。因仍致斃。擬之以故殺人律。則在廷尉奏當之方。雖云守經。視朝家勵俗之情。似涉乖宜。本曹回啓。未免太執抝。厚相身減死徒三年定配。新溪縣殺獄罪人朴春卜獄事則年前於湖南金永化獄事。因道伯議啓。特傅之生路。春卜事政類此。常漢夫婦。鬪閧無端。少有違拂則爭。爭之過則打。或夕拳而朝昵。或乍詈而俄嬉。怒則火烈。喜則水融。不可一槪論也。奉卜之於姜女。同居七年。連產二子。情則好矣。特以身爲男子。不善俯育。尋常愧恧。着在肚裏。方其自外入室也。廚烟不生。婦交謫偏。乘曛拳踢。不擇緊歇。此豈有戕害之心而然哉。殺獄之故犯邂逅。雖不可遽然區別。而此等儘合商量。見醉之永化。尙已原情。使酒之春卜。豈可斷法。特爲減死定配。信川郡殺獄罪人崔特赤獄事則。此獄判然有理會處。而成獄三年。訖未究竟。旣無執臟之跡。又無立證之人。當初嫌端。雖緣食鼎之暫奪。末後逢場。至有酒杯之相勸。則豈復有故殺之意。設使大段爭閧。喫他毒手猛拳。而舂役非殘喘之所自力。里任非病脚之所自强。而及其處幕而取汗。脫袴而觸風。寒氣襲其外。餘毒湊其內。則渠其致斃之由。專係調將之失宜。而遠引十數日前與人相詰之事。勒謂之曰。業尙之死。非病也。被打而死也。安有如許獄體。屍親之招亦云。周行坊曲有觸風。則特赤之尙今滯囚。有乖欽恤之意。加刑一次放送。海州牧殺獄罪人姜柱卞獄事則夫所謂遮笠也掣笠也。直一劇戲之場。而偶擲自己之手。便傷他人之腹。若論其跡則不期然而然。若究其情則莫之爲而爲。此所謂無殺人之意。而冒殺人之名也。反復參閱。實無償死之罪。加刑一次定配。文化縣殺獄罪人裵弘績獄事。則語其親則纔過十寸也。論其情則近住一里也。謗起行露。事關傷風。則獄情之慘毒。姑且捨是。倫常之斁敗。又當如何。三人幷力。一時逞憤。乃因放豚之辱。欲洩奔鶉之恥。以至插柄析矣。杻指裂矣。若母若子。若叔若侄之首從無別。踢死踏死打死捽死之實因不明。以此淫穢之跡。斷彼疑晦之案。有非朝家恤囚之意。而道臣跋辭中。同囚幷推。其母先斃。今若復置其子於法。則便是一獄二償命云者。儘有意見。而卿曹覆啓。以弘績之專事掉脫。隱然歸罪其母。有所論列。此則誠然矣。一獄兩犯。在所當恤。傷倫敗俗。尤屬嚴懲。弘績則減死定配。令道臣嚴刑。準三次發配。延安府殺獄罪人朱貴接獄事則貴接之來向東贊家。卽是此獄緊案。則屍親初招中。不少槪見者。果何委折。彼此皆不勝酒主客互相撞胸。則是所謂秦楚之戰。得失惟均。蠻觸之爭。勝負何居者也。方其貴接之挺身。有此東贊之引頸。而扶執之世俊未放手。則不知不覺之中。滾滾下側岸滑沙之間。勢所必至。然則東贊之項折。非貴接之所犯。卽渠不能衛其足之致。其他諸般傷痕。雖甚狼藉。實因旣以項折懸錄。以此歸之償命之科。果涉太凌遽之嫌。卿等更加論理四啓。又啓言。黃州牧殺獄罪人韓德老獄事。另加嚴訊。請期於取服。敎以。黃州牧殺獄罪人韓德老獄事則詞證轉益詳備。眞臟轉益綻露。而或稱斗煥之戕殺。或諉希京之敎誘。一味粧撰。百般抵賴。大抵斗煥洞任也。無怪乎屍帳之擔舁。希京老漢也。何事乎正犯之慫慂。彼固愚蠢。亦具知覺。旣無參看之跡。又異干連之人。慫慂自歸虛罔。擔舁便屬惻隱。則當初曳䯻而惹鬧者德老也。畢竟抱囊而行凶者德老也。渠雖欲抵死發明得乎。況諸條起疑。道啓逐一對卞。到今更守初見。不無自信之嫌。如是判下。德老身姑令依前同推。仍使當初議啓時堂上。如有起疑之端。勿拘判決之已頒。更具意見草記。又啓言。鳳山郡殺獄罪人金才必殺獄。旣有更査之命。則正犯處初不取招。大違格式。依回啓施行。而不必更定査官。徒煩來往之弊。後次同推時。發問目取招狀聞事。竝以分付。又啓言。同鳳山郡殺獄罪人徐從石獄事。更加嚴刑。請期於得情。敎以。徐從石獄事則。古人有樣牛奪蹊之喩。足可援比於此獄情也。證參縱有夢龍。事端眞由風牛。乘憤交詰。只緣澤畔之誘牝。被酒相閧。有若泥中之鬪獸。墜下於猗角之場。冒犯於及腹之鞭。而雖云被打則至三。惟其傷生者非一。路上敍話。認出周觀之誼。醉後敺踢。寧有越視之意。況其扶病之路。又有墮水之擧。此所謂東西顚沛。豈獨歸咎於他人。大抵殺獄至嚴。此等罪囚。似難傅之疑輕。反覆文案。非出於有意故犯。槪可知已。雖欲如法償命。終不知爲理直。更加嚴刑。減死定配。又啓言。黃州牧殺獄罪人尹才亨獄事。別無更問之端。請姑爲放送。敎以。尹才亨獄事則最初根因。由於德秀之發惡。畢竟句勘。歸於才亨之行凶。發狀之楊女。旣故。立證之車哥至愚。使之更査。槪出於求生必死之意。而渠面質之招。未免含糊。不過是數。段頭脚之語。才亨可謂發劍於隣人之鬪。而自送其死者也。才亨身。姑令依前訊推。而以獄體言之。詞證如是不備。仍作不刊之鐵案。未之前聞。楊女死矣。今無可論。車哥雖令百問千査。其說則愚無倫脊。必當自如。此所以特疑於此獄者。仍令道臣知此意。如有別般起款之端。不待更詢卽具意見狀聞事。竝以分付。又啓言。安岳郡殺獄罪人金大隱發江獄事。更加嚴訊。期於取服。新溪縣殺獄罪人李允才獄事。更無疑晦。嚴訊期於輸款。延安府殺獄罪人申相孫獄事。更加嚴刑。期於得取情服。海州牧殺獄罪人趙汗武獄事。更加嚴訊。期於輸款。豐川郡[府:I-LOCATION]殺獄罪人金武金獄事。更加嚴刑。期於得情。平山府殺獄罪人鄭大元獄事。更加嚴訊。期於得情。瑞興府殺獄罪人李三峯[奉:I-PERSON]獄事。更加嚴訊。期於得情。遂安郡殺獄罪人韓福金獄事。獄體至重。臣曹不敢擅便。請上裁。敎以。安岳郡殺獄罪人金大隱發江者隱發江獄事則與湖南邵昌務昌賢等獄事。大同而小異。邵哥則伯仲之間。難卞首從。多年閱推。竟皆傅生。而至於此獄。下手輕重。姑且舍是。幷力與否。理宜按問。大抵兄弟幷力之說。屍親諸招。前後不但矛盾。違端尙無歸宿。初檢傷處則在於脇下胯上。而其母兪女之招則以爲。大隱發江足踢胸膛。者隱發江無數蹴踏。其弟文憲長之招則以爲。大隱發江足踢右脇。者隱發江蹴踏脊背。覆檢傷處。則莖物浮脹。腎囊浮高。腹部膨脹。腸子突出。而其他脇下胯上等血瘀處。長廣分寸。比初檢不啻判異。兪女招以爲。大隱發江脚踢足踏。文憲長招以爲。大隱發江脚踢肋拳敺脊背。者隱發江亦爲拳敺脊背。執此究之。兩人之分明竝力。槪可知已。至於下手之輕重。設令者隱發江不及於大隱發江。此則詳覈後。始可分別首從。又以實因言之。初檢則曰被踢。覆檢則曰踢傷。兩檢實因。如是逕庭。被踢與踢傷。煞各有分屬於兄弟者。則兩漢之爲首爲從。當視被踢被踏之孰緊孰歇。道伯初不細詰詳査。而數次同推之後。遽定正犯。一放一囚者。殊乖明愼之方。所謂者隱發江更爲捉來嚴問。應問各人。一體取招。稍俟疑端歸一。獄體究竟。從後決折不至爲晩。以此分付道臣。農民滯囚可悶。干連諸人。捧供後卽爲放送。亦不必上營會査。令同推官會査牒報後。枚擧狀聞事。竝以分付。新溪縣殺獄罪人李允才獄事則。允才之行凶最分明。許發之犯手似無理。道啓之如是立落。誠有所據。而若打若踢之在此在彼。秋官則猶屬疑信之科。其在重殺獄之道。不可遽令錄啓。更令道伯。出意見發問目取招。仍具顚末狀聞後稟處。而干連諸人之農時逮繫。亦宜軫念。更査段。嚴飭推官。使卽會同擧行。延安府殺獄罪人申相孫獄事則。盛暑屍帳。易致發變。掘痙行檢。尤難準信。而掩土已過三月。渾體無不腐爛。藉使發變之痕損。明有準信之證左。尙且十分難愼。不宜遽然成獄。況行凶器仗也。屍帳傷處也。檢狀實因也。種種可怪可訝之端。不一而足也。器仗卽眞木云。而長爲十三尺九寸。大頭圍圓一尺許。小頭圍圓三寸許矣。木之長廣。旣如是絕大。則自非別般力壯之人。尙患扛擧而使用矣。且考呈牒。以築杵擊打云。而大抵杵之爲物。爲便擣築。大者如臂小者如筇。而此云長廣圍圓。非椽木則柱木也。元無彷彿於杵木之樣。則不可以杵木言也。由前由後。相左多端。此器仗之可疑也。開檢後執出者。卽腦後一庫之不腐微硬。而橫長則不過數寸。橫闊亦只是寸許。以彼拱抱之全株。如欲極力撞打。則當下裂折。便卽致命。其痕豈但止於分寸不腐微硬而已乎。此傷處之可疑也。時則五月念間也。山上之役。終日矻矻。從又多喫酒飯。醉飽中暍矣。際與相孫鬪閧顚仆。則雖無手勢之猛毒。必有因仍致命之理。況路傍暴陽。許久任置者乎。藉令撞破致死。實因之但曰被打致死者。此實因之可執不可執之間。要之以執爲定。亦是易然之事。今此判辭。雖似過於審愼。實理亦有如此者。卿等更良論理。出意見議處。豐川府殺獄罪人金武金獄事則設如渠供。捕校果有從傍慫慂之擧。究其起鬧之委折。參以犯手之情跡。一則武金。二則武金。此獄元犯。似無出於武金。道啓中賣鋤而失鋤者渠也。生疑而詰問者渠也。目以盜賊。言於奉齊者渠也。拳敺足踢爲人所覩者渠也云者。可謂覷破奸狀。盡出眞境。雖欲求生。誠無奈何。依前同推。或有別般疑端也。無拘其獄已究竟。使之從所見狀聞。海州牧殺獄罪人趙汗武獄事則發憤於不當憤之跡。起鬧於不必鬧之事。忽荷體大材木。極力猛打。以至有折項致斃之擧。渠之經年逃躱。益見其自分必死。似此獄事。似無疑端。依回啓施行之意分付。平山府殺獄罪人鄭大元獄事則大元與致死金光魯。居在同閈。情若同氣。惟其切好之問。決無相害之意。而彼醉此醉。因戲成鬪。轉至有殺越之變。而原初光魯之向大元詬辱也。勒加行陰之目渠矣旣骨之親。則爲人子者。宜有不忍聞不共戴之心。盛氣發憤。便下毒手。在法則固難赦。在情則必可恕。此政原情而屈法處之。及其光魯之死也。渠往光魯家。備道敺打之顚末。又於初檢也覆檢也。同推也考覆也。渠供招了無一毫隱諱之意。惟有拚棄一死之志。此誠悶其情而憐其心處。至於親問時變辭。因老獄奸生。此何足輕重於本事。況其父被敺。其子敺其人致死者。律許減死。無論生前被敺或死後被辱。爲其子憤痛。欲報讎之心豈或間然。以此以彼。大元之傅生。實關風化之一助。大元身。嚴刑一次徒配。瑞興縣殺獄罪人李三奉獄事。不念暮夜無知之義。冒犯窮寇勿追之戒。賊反荷杖。盜憎主人。烏可免乎。問鼎爲耽喫猪。揮刀只急竄鼠。觀於有刀之說。雖與用意故刺有異。而傷痕若是狼藉。致命又在翌日。幸因於朴兒之傳說。有此罪人之斯得。天道孔昭。可見殺人者死。始卽輸款。末又含嫌。强作不近似之說。忽引無係關之人者。究厥情狀。尤極巧惡。依前同推。期於斯速取服。遂安郡殺獄罪人韓福金獄事則手勢至凶。情跡叵測。而兄弟共犯。弟爲正犯。而正犯旣已物故。則中才當以隨從勘放。福金生時。每誘於其兄中才。而中才則只有爲弟爭死之語。於此亦可見良心之不泯由前由後。中才傅生。不必持難。特爲放送事分付。又啓言。永同縣殺獄罪人李召史李次得獄事。竝更加嚴訊。期於取服。淸安縣殺獄罪人李[金:I-PERSON]次[昌:I-PERSON]得[文:I-PERSON]獄事。更加嚴訊。淸期於取得服情。敎以。洪忠道永同縣殺獄罪人李召史獄事則。金發之狀。眞諺判異。不孫之招。立落懸殊。參看但稱橋邊之僵臥。詞證泛說街上之傳聞。外此可疑之端。不一而足。原犯發明之言。屍親則甘心和應。婦女鬪關之變。厥夫則無意保抱者。尤萬萬怪駭。初檢官所謂之氣塞殞命。亦可也云云。縱有鉤索之見。不無然疑之意。殺獄人命所關。除非十分明的之案。不必捏引以爲說。雖謂之三字。果足爲決獄之符契而大抵鄕俗。如有被打於人。舁置於彼隻之家以爲恃惡討食之資。比比有之。此殺緊證。莫如金中已一人。而中已於屍親爲侄壻。於正犯爲媤叔。最初起鬧。若無下手之事。則豈有爲妻姑。反害兄嫂之理。而擔舁不於妻姑之門。負置必也兄嫂之家者。可謂眞贓掩不得。訊推時。何不以此發問目取招。往先決放也。事係淫穢。有難遽決。分付道伯。出意見詳査狀聞後稟處。淸安縣殺獄罪人金昌文獄事則京外無賴之漢。稱以雉契貢人。金全家在路聚黨作拏。公行盜賊之事。輕犯殺越之變。卽此獄案。益知爲弊之不些。槪延哥十餘人。以不知自何來獵夫。暮投村家。咆哮劫掠。殆無異草顆之暴客。則其同舍之子弟。隔隣之親知。合力捍到。滾成一團戰場。卽是必至之勢。畢竟生死無論在彼在此。均之爲戲殺。斷然非故犯。而設使强弱不敵。此死而彼生。直不過幸不幸之殊耳。雖以只坐家長之文。援作償命之律。而此又未知其妥當。而所謂屍親輩。則皆已見捉於鎭營。仍又逃散云爾。則從後推覈。便作無憑之案。而正犯之初不推諉於親屬。罪之有無。渠自當之云者。可見善端之猶有存者。以此以彼。合有曠蕩之典。昌文身。加刑一次定配。永同縣殺獄罪人李次得獄事則詞證則沒把捉。情踪則無形現。以至屍帳檢。非瘢損則炙痕。初異堅硬黑等執贓之處。則成獄一款。似有更商量。而鬧端起吃苗之牛。鬪勢若帳距之難。捽髮而被傷旣多。曳頓而受毒亦重。則因仍致死。勢所必至。潔沐淨衣。躬禱神庥。雖云金[全:I-PERSON]彭年之所慫慂。渠若無眞有所犯。顧何必傴僂乞憐於巫覡。以祈其命乎。次得身姑令依前訊推。而言聽面稽。若有參恕之端。勿以判下爲拘。須卽報營。仍又枚擧狀聞之意。竝以分付。又啓言。西原縣囚推罪人朴世[萬:I-PERSON]萬[世:I-PERSON]恩津縣囚推罪人徐永伊。堤川縣囚推罪人李器太獄事。獄體至重。臣曹不敢擅便。請竝上裁。敎以。朴世[萬:I-PERSON]萬[世:I-PERSON]獄事則前後推官之報及道狀曺啓。一辭傅生。執此而可知其冤枉矣。此獄肯綮。專在於自縊與勒縊。而諸般傷痕。沕合於無冤錄自縊條。至於臂膊之小小皮傷。亦不足爲要害致命之因。則世[萬:I-PERSON]萬[世:I-PERSON]雖有乘醉下手之事。決不當以此償死。査官結語中勒縊者。例皆掛屍示象。以明自縊之狀。豈有旣縊旋解。救療於一縷未絕云者。誠是的確之論。雖以死者之至親或切隣之情。亦皆言自縊之分明。發告之徑先。則餘外閉門拒子。酌水禱神等一二疑端。本不足深究。是乃含憾於束伍之代定。誤疑於子婦之誘引。辱聲至達於隣家。殺變旣在於砧間。則以此以彼。烏可免由我之律乎。加刑一次放送。恩津縣殺獄罪人徐永伊獄事則此獄疑端。非止一二。而金順太之托病不納。朴連伊之指處往覓。明有知機和應之跡。而參以證招。究其脉絡。則都歸於茂朱兒之護送。及其自現取招之後。宿處之指東指西。錢兩之乍減乍增。眞贓旣露。訝惑滋甚。此獄正犯。非永伊而何。然而斫松覆蒿。擧措太涉於整暇。散草棄饌。情節洽似乎强盜。黃昏旣非深夜。松田前臨大村。則殺越之變。如是慘毒。豈有一人之不聞不知乎。殺獄償命。至嚴且重。實因與看證。一或不備。毋得成獄。法意攸在。而此獄則旣無參看之證。又無明執之贓。而但以其然豈其然之事。置之不生不死之科。四載訊推。尙未究竟者。殊非罪疑之義。加刑一次。參酌定配。堤川縣殺獄罪人李器太獄事則女子貞信。不係於地處之顯微。苟有行露之羞。則豈無速訟之理。而士之耽兮。未聞有强暴之律。大抵盧女死。貞則貞矣。不死執裾之日。而乃決於送單子之時者。未知其死得其所。事貴成美。朝家雖不欲索言。因此而直歸於故殺逼殺之科。則不已過乎。且器太之爲罪。專在於柱單之勒送。而媒妁父母之所不禁也。深追踰墻之失。有此束茅之擧。在器太。適足爲知禮。未見其爲罪。而以此成獄償命。非所可論。刑推一次放送。而決意飮藥。旣由於宿恥之不能快雪。則當初器太決杖。未免失之太寬。其在重人命之義。不可無警。其時道臣從重推考。又啓言。三陟府殺獄罪人韓東建獄事。更加嚴訊。請期於得情。敎以。原春道三陟府殺獄罪人韓東建獄事則向因一秋堂一道臣之拈出疑端。有此按査之擧。而推官所論雜引經傳。極有條理。到今獄情無容更評而第殺越之獄。關係至重。當死而生。死者冤。當生而死。生者冤。於斯二者。差毫謬千。而査之又査。又詳査之。務歸於四停八當。不害爲審克之道。二條疑端中。坐而受縛。猶可諉之。始不料死。終焉被拘。而至於起鬧先犯。俱屬石乭。而當初鉤覈。已極疎漏。末稍處置。未免太寬。設或以下手輕重論。當坐干犯之律。而一次刑放。得無太歇之嫌耶。火竹之打痿脚之踢。似若無甚關係。而獄體則不然。石乭則申飭該府。使之另加跟捕。期於捉得狀聞。以爲更査之地。東建則今姑停刑以待之意。一體分付於道臣。又啓言。洪川縣殺獄罪人具時奉朴善生獄事。獄體至重。請上裁。敎以。具時奉朴善生獄事則一獄兩犯。決折有三。曰主客也。曰强弱也。曰首從也。先起而打腮者時奉。後到而執䯻者善生。則時奉爲首而善生爲從也。憤辱而惹鬧者時奉。挽救而解紛者善生。則時奉爲主而善生爲客。屍親五男。猶且阿護於時奉。同伴德潤。全無顧藉於善生。則亦可謂時奉强而善生弱也。古人所云奏當之成。率陶以爲當。殺者不在善生而在時奉也。善生以京班家奴。處四顧無人之地。被十年會推之刑。而一段良心。尙有不泯。時奉之侵擧渠矣上典也。少無推諉底意。顯有愛扶之情。至云曖昧上典。汝何擧說。則於此可知非殺人之惡種。善生身加刑放送。時奉姑令訊推。期於取服。又啓言。永興府殺獄罪人孟才云等獄事。依例同推。請期於取服之意。分付道臣。敎以。咸鏡道永興府殺獄罪人孟才云孟才儉姜進杰李才原申得三金道已等獄事則。凡斷獄之體。不過曰情法。情苟可恕則法亦隨輕。此所以有寧失之訓。惟輕之論也。大抵此獄。以脉錄觀之。仰面之腎囊。合面合面之頸根。傷痕旣狼藉矣。以參證論之。檢時之自服。査時之遁辭。詞案又明白矣。假使千歸之於才云家。眞箇有行賊之事。贓未執捉。則不告擅殺。律難可逭。況松田過去之蹤。初非人家夜入之盜。而只以脫笠一款。遽生竊鐵之疑。突地作黨打殺。償命之律。渠安免乎。然細究其情。反覆參商。則千歸之死。非死於才云之手。而實死於渠所拔出之刃。而方其曉色憙微。松陰森密之地。何來一漢。隱身急步。背包囚首。行止殊常。則以才云新經賊變之心。其疑而欲追。追而欲捕者。蓋亦固然之勢也。如使千歸。明其非賊而任其追來。雖至於受困之境。庶免其被打之患。而乃反拔出白刃。直前行刺。雖無才云家行賊之物。實有追來人刺害之心。當是時也。才云之杖。安得不重打。而衆人之手。安得不共犯乎。然則殺千歸者。雖曰才云。而千歸所以至於死境者。以其拔刃之故也。使千歸若無拔刃之擧。則才云之杖。豈至於必殺乎。才云所以一打再打。至於衆人之共打。而不暇念其重傷者。一則以拔刃之故。而明知其爲賊也。二則以拔刃之故。而急欲其自救也。白晝拔刃。較重於夜竊人家。而明其爲賊。無過於以刃執贓。則此與無故相殺及有意欲殺者。煞有問焉。而律有明火賊登時打殺者勿論之文。此獄情法。雖不可與此比擬。而當初急步。頗似賊蹤。向後拔刃。明是賊情。則才云之心。只知爲拔刃之賊。而彼刃旣凶故。我杖亦猛。手勢急遽。杖頭蒼黃。要害被傷。有未暇顧者也。想像其情。此已足恕。而又是六人。同心齊憤。只顧亂打。則其誰杖之先犯要害。某人之下手最重。實是被打者之所難分卞。而打之者之所未料量者。只以孟才之被打。而遂定才云之首犯。此亦非原情之論。以此以彼。才云之至於償命。殊欠審愼之義。才云則加刑一次。減死定配。共犯是在才儉等五人。則分輕重或刑或杖。竝卽決放事分付。又啓言。富寧府殺獄罪人官奴益昌獄事。端川府殺獄罪人李宅守獄事。殺獄體重。竝請上裁。敎以。富寧府殺獄罪人奴益昌獄事則。此獄正犯。不出於益昌彥春兩漢。而益昌之疑端少。彥春疑端多者。誠如道啓所論。而二石米之偸食。縱云含憾之端。一段索之推出。終涉起疑之處。打傷之痕。旣不分明。推諉之說。未及究竟。而彥春則知機逃躱。益昌則多年滯囚。將至瘐死者。足爲干和之端。加刑定配。端川府殺獄罪人李宅守獄事則。初檢傷痕俱是柔軟。而覆檢題語。始以微堅二字拈出成獄。當初實因之不明槪可推知。自擲之說。俱出於看證之招。致命之日。僅在於辜限之內。由前由後。足爲參恕之端。狗屠之類。人所賤之也。俾責論價之太高。至有出言之不遜。則乘醉起惹。數次手打。不是異事。烹鷄賣米。倩人呈訴。跡雖涉於生㥘。情實出於無他。此等獄囚。合施審恤之政。加刑一次。懲勵放送。又啓言。殺獄罪人金有雲獄事。更加各別嚴刑。期於取服。當該檢官。亦有不審之失。請推考警責。敎以。被告人有雲之於渠妻六月。常時情好。極其款洽。未常有屋中爭詰之事。而或因憤氣所使。妄下毒手。竟致邂逅殺死。而按法償命。有難遽議原恕。況此獄渾體痕損。殆無完處。而時光景自有明證。以年則二紀之參差也。以誼則兩情之乖離也。觀於男打女腹之招。益驗其宿昔之反目。非出於一朝之乘忿。所謂老婦得士夫旡攸利者。政爲此準備語也。且考渠初檢以後供招。行凶情節。亦不敢全然掩諱。猶以乳傍傷痕。歸之手犯者。無異半承款。則卽此是要害虛㥘處也。豈不足爲致命之一大根因乎。成獄一款。無容更議。有雲身更加嚴刑。期於輸情。初檢官推考事。依所啓施行。又啓言。廣州府殺獄罪人李奉男獄事。嚴加刑訊。期於取服。同府殺獄罪人朴二乭獄事。各別嚴訊。卽速償命。斷不可已。安城郡殺獄罪人金竹億獄事。法意甚嚴。人命至重。請上裁。長湍府殺獄罪人柳漢丘獄事。更加嚴訊。期於取服。仁川府殺獄罪人沈師伯獄事。終始受嗾。奸情自露。竝依道啓施行。長湍府殺獄罪人高之方獄事。更加嚴訊。期於得情。通津府殺獄罪人張志興獄事。更加嚴訊。請期於得情。敎以。京畿廣州府殺獄罪人李奉男獄事則。奉男卽一未正刑之囚也。倘無審閱錄啓文案之擧。此囚之傅生。決知無議到之時。況旣得一半分疑端。詢于道伯及邑宰。今若嫌其讞議之携貳。仍令如前訊推。則將至瘐死而後已。朝家所以三致意於此獄。不厭煩複者此也。大抵腮打者奉男也。足踢者奉男也。傷痕在彼。實因如許。爲此獄正犯者。非奉男而誰也。然屍帳中木根所剌脫。至於二十餘庫之多。豈非執疑之大緊證乎。道伯雖以木根多處。宜有眭礙。自仆者。豈有環轉之理爲言。此又有不然者。無論若打若踢。自可惟渠所欲。極意逞毒。何必捽曳於木根齒齒之地然後。始可謂快於心而雲其憤耶。邑報中藉無推擠之事。所以致死者奉男云者。固知出於執法之論。而旣與作黨危逼或設計臧害等干犯。大有間焉。則豈可以孼由渠作。仍作償命之斷案乎。向筵亦以此意面討於道伯。道伯之見。大體亦然。以此以彼。合施惟輕之典。加刑一次。減死定配。同府殺獄罪人朴二石[乭:I-PERSON]獄事則兩人共犯。一已徑斃。向於判決中。付之一分生科。槪因詢問於前府尹而然耳。道啓則不當以丁石之已死。遽議二石[乭:I-PERSON]傅生云者。雖不可謂無據。求生必死。理合更究。卿等更加仔細參閱。別具意見。論理稟處。安城郡殺獄罪人金竹億獄事則。前判付已詳之矣。大抵獨脚之短筇。無異十瞽之一杖。槪其慣於使用反復。勝於使用反復勝於常人故耳。道伯則不欲立異於其間。似從舊伯己執之見。而卿等之從而同是。殆若不敢可否者。亦未知有甚般委折而然。而殊莫曉也。且況癃老垂死之際。逢打便斃。何論痕損之輕重。昏夜無人之故。因戲成鬪。何論詞證之有無。然事出無妄。情非故殺。卿等議亦云當耳。更加嚴刑。減死定配。長湍府殺獄罪人柳漢丘獄事則。此獄卿等何不付之疑輕之科乎。被打光景。欲問於屍親。則所謂屍親。無形影矣。干連誰某。欲覈於同伴。則所謂同伴。沒把捉矣。發告根因。欲訊於參證。則所謂參證。亦不知去處矣。況漢丘之不逃就縛。亦出常情之外。殺獄何等重事。而徒執其然之跡。牢定不刊之案者。大有年於審克之義。加刑放送。仁川府殺獄罪人沈師伯獄事則。此囚情節。已悉於前後判府。今不必更費辭敎。而今番更査。非謂有一分原恕之端也。槪欲救生於必死之中。毋或有齎冤枉死之歎也。今見所供。粧撰之奸竇漸滑。抵賴之隱情愈頑。初招再招。了無半句眞情之語。竝與同惡之日萬。段慫慂。必令以不聞不見之意。明白立證。以實已言。問目所云不死於己矣之獄事。而必死於自己之奸謀者。可謂書出眞境也。及其金先才之招出。而眞贓斷案。莫掩於削鬢打趾四字。藉曰鬢與趾。非要害致命之地云爾。七十老漢。凜凜有垂死之形。雖但執裾而捽曳。猶當有卽地喘促之理。而況縱其豪奴。削鬢打趾。此何等慘毒之擧乎。不可以翌日之强疾赴會。有所參恕。最可痛者。血嘔一事。卽爲此獄之肯綮。而面質之招。未及究竟。推官之報。無端刪拔。卽此而尤驗其威勢之莫敢誰何矣。夫殺獄文書。至嚴且重。雖在尋常干連之招。必須無遺載謄。不敢存拔於其間。況血嘔有無。卽關師伯人鬼之分。則關和之重。鐵案昭昭。而今以一獄吏之私見。擅拔三尺案之要語。此自有殺獄以來所未聞所未有之事也。如非容護之跡。決知妄恣之致。該檢官事。節節無狀。仁川前府使問名。令該府拿問嚴處。雖以道啓言之。其所臚列。在師伯不過爲緦功之察。其武斷年利之習。有何當死之罪乎。其捽曳打趾等行凶節次及嘔血一款。更良各別嚴刑。反復窮詰。而金先才金成龍等。則屢年滯囚。足懲渠罪。竝放送。金日萬則隨問變招。徒仰師伯之口。眩亂獄情之狀。萬萬痛駭。不可以泛泛隨從。遽然勘放。與師伯一體嚴刑取招後。更令道伯。拈出疑端。論理狀聞後稟處。長湍府殺獄罪人高之方獄事則。此獄兩囚。俱有八條疑端。屢行按査證案具。到今實無可以理會決折者。而大抵足踢者龍孫也。勒縊者者之方也。元世之死。專在於足踢與勒縊之間。而抑有一言可判者。被縊於一縷未絕之前。則足踢之龍孫反輕。而勒縊之之方。當坐償命之律。若以驚㥘之故。勒縊於已死之後。均是勒縊。而若其致命之因。則專由於龍孫之足踢。龍孫又當爲元犯。已死未死之間。不容毫髮。而之方龍孫之誰首孰從。可以立決。而除非之方一人外。他無參見元世伊時光景之人。此一款終無以打破。此甚可恨。渠輩雖曰獰猂。亦具知覺。則固當各陳實狀。以待朝家處分。而龍孫則曰初不下手。之方則曰初不落當。其言則求說而不得。其計則欲巧而反拙。占乭太位等之招。公證已著。斷案斯成。至此而雖欲掩諱得乎一獄兩犯。出場無期。獄情則徒增訝惑。査牒則轉入鶻突。道伯結辭。雖以之方爲正犯。而前下八條疑端。初無別白傅釋者。只以當初起鬧之由於之方。末後結顆之在於之方。勒定正犯。無少留難。聞於向筵所奏。槪知其無眞的主見則然。而直令依道啓施行。是豈自初審愼之本意也哉。設置營將府。此等獄事。終若不得情實。關係國綱。抑云非細。自卿曹將此判付措辭。嚴飭該道。使之逐條盤詰。指一論理。狀聞後稟處。而看證三漢。則別無更問之端。農節滯囚。亦屬可悶。卽爲放送之意分付。通津府殺獄罪人張志興獄事則屍帳傷處。非踢則縊。繫頸曳來之時。雖欲自縊得乎。今於更査之下。忽又變辭。推諉於串昌旕福兩漢者。情狀尤極獰頑。加刑取服。在所不已。藉曰此兩漢之所捉來。旣無平日之宿憾。又不識家在何處。則此不過指使也脅從也。不必以渠疑眩之說。有所窮詰。旣出於正犯之招。則獄體至重。何不一番盤問。後同推日次時。各別嚴問取招報來後。更爲論理狀聞之意分付。又啓言。龍仁縣殺獄罪人金元喆獄事。該縣令魚史鼎。令該府拿問嚴處。元喆偸埋之冢。旣已屢訟屢屈。則在法當掘。卽速掘去之意。請分付道臣。敎以。龍仁縣殺獄罪人金元喆獄事則卿等議啓。可謂的確。爲匹婦復讎云云。十分着題。依回啓施行。而大抵獄情。不無多少疑端。此則令道伯更加究理。如有意見。隨卽陳聞事分付。